ฝ่ายสิ่งแวดล้อมและสุขาภิบาลได้ลงพื้นที่ตรวจสอบข้อเท็จจริง บริษัทคลีโนซอลทราฟฟิค ประเทศไทย จำกัด ได้ปรับปรุงแก้ไขตามคำแนะนำของเจ้าหน้าที่โดยจะนำรถที่จะออกปฏิบัติงานในช่วงเวลา 20:00 น ถึง 21.00น. มาเตรียมไว้บริเวณที่จอดรถฝั่งถนนบรมราชชนนีและไม่มีการสตาร์ทรถในช่วงเวลาเที่ยงคืน เนื่องจากไม่ใช่เป็นเวลาออกปฏิบัติงานของพนักงานบริษัท บริเวณที่จอดรถของบริษัทมีรั้วรอบขอบชิดเพื่อควบคุมรถเข้า-ออก พนักงานไม่สามารถที่จะมาสตาร์ทรถในเวลาเที่ยงคืนของทุกวันที่ไม่ใช้เวลาออกปฏิบัติงาน ได้สอบถามพนักงานของบริษัทให้ข้อมูลว่า กะกลางคืนจะต้องตอกบัตรเข้าปฏิบัติงานเวลา 19.00 น. การออกปฏิบัติงานจะต้องออกปฏิบัติงานไม่เกินเวลา 21:00 น. ได้สอบถามประชาชนที่พักอาศัยบริเวณข้างเคียงไม่มีผู้ใดได้ยินเสียงดังและพบเห็นควันพิษจากการสตาร์ทรถยนต์ในเวลาเที่ยงคืน ทั้งนี้หากท่านยังคงได้รับความเดือดร้อนรำคาญเรื่องเสียงดังและควันพิษจากการสตาร์ทรถยนต์ในเวลาเที่ยงคืนของทุกวันขอให้ท่านได้แจ้งพิกัดและหมายเลขโทรศัพท์เพื่อนัดหมายในการตรวจวัดเสียงตามที่ท่านแจ้ง ฝ่ายสิ่งแวดล้อมและสุขาภิบาลมีความยินดีและเต็มใจเป็นอย่างยิ่ง ที่จะแก้ไขปัญหาเหตุเดือดร้อนรำคาญของท่านไม่ว่าจะเป็นเวลาใดก็ตาม หากการตรวจวัดเสียงตามข้อมูลความจริงที่ท่านแจ้ง เป็นเสียงดังรบกวนตามพระราชบัญญัติการสาธารณสุขพ.ศ 2535 ฝ่ายสิ่งแวดล้อมฯ จะดำเนินการตามอำนาจหน้าที่ เพื่อแก้ไขปัญหาความเดือดร้อนรำคาญตามข้อเท็จจริงให้ท่านได้ดำเนินชีวิตตามปกติสุข และขอขอบพระคุณล่วงหน้าสำหรับพิกัดและหมายเลขโทรศัพท์ที่ท่านจะแจ้งให้เจ้าหน้าที่ได้รับทราบ เพื่อจะได้แก้ไขเรื่องร้องเรียนให้ตรงจุด ตรงเวลา ตรงสถานที่ โดยที่ท่านจะไม่ได้รับความเดือดร้อนรำคาญเรื่องดังกล่าวอีกต่อไป
ร้องเรียน เขตทวีวัฒนา    เพราะแจ้งเรื่องรถขนาดใหญ่ขนส่งป้ายจราจร กรุงเทพ จองบริษัทคลิปโนซอล ส่งเสียงดัง และควันพิษช่วงเที่ยงคืน  ทุกคืน  รบกวนชาวบ้านในหมู่บ้านกฤษดานคร16ประจำ     เขตใาคุยแบะปิดเคสไปหลายครั้ง  ตอนนี้ เสียงดังและควันพิษยังมีอยู่     ผู้อำนวยการเขตทวีวัฒนามาดูแลเรื่องนี้ได้ไหม???
ช่วยอัพเดทหน่อย